Source: http://www.csmoradea.ro/events/lnbm-etapa-21-2/
Timestamp: 2017-08-21 23:46:54+00:00

Document:
www.csmoradea.ro | LNBM, Etapa 21
CSM CSU Oradea a învins Gaz Metan, la Mediaș, într-un meci contând pentru etapa a 21-a din cadrul sezonului regult al Ligii Naționale de baschet masculin – ediția 2015/16. Meciul a avut loc miercuri (10.02) și s-a încheiat cu scorul de 93-76.
Oradea a deschis întâlnirea cu Franklin, Mandache, Barnette, Lucic și Nuhanovic. În schimb, Mediaș a intrat pe parchet cu Navickas, Graham, Peciukas, Grabauskas și Drăgușin. Roș-albaștrii au deschis jocul extrem de bine, Franklin marcând de două ori din afara semicercului pentru un parțial de 8-0 ce l-a forțat pe Mihai Popa să ceară primul timp de odihnă al partidei. Gazdele au deschis contul prin Grabauskas, după care au beneficiat de reușitele lui Peciukas din spatele semicercului, respectiv cele ale lui Drăgușin din spațiul de trei secunde. Ofensiva orădeană a funcționat la capacitate ridicată pe tot parcursul primei secvențe, una pe parcursul căreia Barnette a înscris 12 puncte. La capătul primelor zece minute de joc, scorul era de 28-16 pentru CSM.
Sfertul al 2-lea începe cu Petrișor, Markovic, Barnette, Lucic și Zupan. Faza de finalizare funcționează la capacitate maximă pentru CSM. În schimb, nivelul de apărare este nemulțumitor pentru antrenorul Cristian Achim. Mediaș a obținut foarte multe recuperări ofensive, în vreme ce oamenii înalți ai orădenilor s-au confruntat cu greșeli personale. Zupan fost sancționat cu trei greșeli personale. În atac, Markovic găsește soluții de a puncte, cu Nuhanovi cextrem de precis la pick, prin care i-a creat suficient spațiul shooter-ului ex-iugoslav. Drăgușin continuă să culeagă recuperări sub coșul orădean, dar Franklin este în zi de grație la finalizare și transformă de două ori de la mare distanță pentru un procentaj de 65% la aruncările de trei puncte, acolo unde Oradea a avut 11 reușite în prima repriză. După 20 minute de joc scorul era de 56-40 în favoarea echipei orădene.
Repriza secundă începe cu Franklin, Mandache, Barnette, Lucic și Nuhanovic. Orădenii marchează primnele patru puncte, însă Grabauskas reăspunde după o nouă recuperare ofensivă. Franklin finalizează din zero grade cu un floater. Drăgușin reușește un coș cu fault, însă Mandache răspunde de la semidistanță din acțiunea creată de Lucic. Bobe Nicolescu îl înlocuiește pe Barnette la jumătatea secvenței a 3-a, moment în care și Markovic îi ia locul lui Mandache. Nuhanovic este sancționat cu două greșeli personale în câteva secunde, iar Navickas înscrie pe pătrundere. Răspunsul vine de la Lucic, autor al unui coș de trei puncte. Gaz Metan reușește un parțial de 7-0 pentru a strânge pe tabela de marcaj, însă Markovic răspunde cu o triplă dintr-o acțiune colectivă. Barnette și Pașca sunt trimiși în teren, iar Markovic izbutește un coș pe pătrundere și transformă libera suplimentară. Sfertul al 3-lea se încheie cu scorul de 73-57 în favoarea oădenilor.
Sfertul 4 începe cu Franklin, Markovic, Barnette, Pașca și Zupan. CSM-ul înscrie după o acțiune prelungită, în cadrul căreia Pașca a obținut o recuperare ofensivă și l-a servit decisiv, sub coș, pe Franklin. Cel din urmă este înlocuit cu Petrișor. Defensiva orădeană nu găsește soluții împotriva lui Drăgușin, însă Zupan aduce puncte pe contraatac din serviciul lui Markovic. Gazdele cer timp de odihnă în minutul 33 al partidei, după o prioadă în care ofensivele nu au mai fost la fel de productive. Zupan găsește ținta de la distanță după o nouă acțiune prelungită de atac. Pașca transformă de pe semicerc, același Markovic fiind responsabil cu ultima pasă. Markovic și Zupn execută un pick and pop, slovenul fiind din nou precis la finalizare. Replica vine de la Drăgușin, din spațiul de trei secunde. Mandache aduce două puncte pe pătrundere, după o acțiune acrobativă. Pe final, Sergiu Pop este trimis în teren, similar lui Nicolescu. Oradea gestionează avantajul și se impune la Mediaș.
CSM CSU Oradea întâlnește pe Gaz Metan Mediaș în cadrul etapei cu numărul 21 din sezonul regulat al Ligii Naționale de baschet masculin – ediția 2015/16. Meciul se desfășoară în localitatea de pe Târnava Mare și consemnează a 4-a confruntare directă între aceste echipe în actuala stagiune.
Roș-albaștrii se întorc în localitatea în care au disputat primul joc oficial pe sezonul competițional 2014/15. Ei se duelează cu o formație în lipsă de rezultate, dar care continuă să spere la evitarea retrogradării.
CSM-ul se deplasează la Mediaș în aceeași formulă în care a făcut-o în ultimele partide disputate departe de casă. Antrenorul Cristian Achim va lua decizia cu privire la jucătorul străin lăsat în afara listei oficiale în dimineața meciului cu Gaz Metan.
Gaz Metan a operat modificări în efectivul de jucători față de formula în care s-a confruntat cu CSM-ul în lunile septembrie și noiembrie ale anului 2015. În prezent, Mediaș îl are pe Ionuț Drăgușin pe postul de pivot. În schimb, din echipă nu mai fac parte Valeri Tischcenko și Aiaksandar Pustahvar.
Antrenorul echipei din Mediaș, Mihai Popa a declarat după ultimul meci disputat că până la meciul cu CSM CSU Oradea ar putea fi legitimați doi jucători. Este foarte probabil ca aceștia să fie străini în condițiile în care la ora actuală lotul lui Gaz Metan numără patru sportivi cu altă cetățenie decât cea română.
Primele trei meciuri au fost câștigate de CSM CSU Oradea. Este vorba despre două jocuri din cadrul primului tur în Cupa României și unul din turul primei faze a sezonului regulat din Liga Națională.
Meciul se desfășoară miercuri (10.02), cu începere de la ora 18:00. Partida nu va fi televizată.
Mediaș Oradea
72,4 Pt. Marcate 79,0
83,7 Pt. Primite 73,8
31,5 Recuperări 38,3
10,6 Rec. Ofensive 12,0
14,7 Pase dec. 17,5
6,0 Mingi câștigate 7,2
13,8 Mingi pierdute 15,0
21,8 Faulturi 19,4
51,3% 2 pt% 52,7%
31,6% 3 pt% 36,0%
71,7% 1 pt% 70,4%
I. Drăgușin (22.6) Eficiență S. Barnette (16.6)
V. Peciukas (14.6) Puncte R. Markovic (13.5)
I. Drăgușin (8.8) Recuperări S. Barnette (7.6)
N. Nikolic (5.1) Pase decisive W. Franklin (5.2)
A. Pustahvar (36:06) Minute W. Franklin (30:25)
Gaz Metan Mediaș vs SCM U Craiova 77-91
Phoenix Galați vs Gaz Metan Mediaș 80-72
Gaz Metan Mediaș vs BC SCM Timișoara 87-99
Steaua CSM EximBank București vs Gaz Metan Mediaș 85-80
CSM CSU Oradea vs Energia Târgu-Jiu 65-62
BCM U Pitești vs CSM CSU Oradea 69-70
Bogdan Țîbîrnă este în recuperare după operația de menisc.
CSM CSU Oradea are șapte jucători străini sub contract. Poate înscrie cel mult șase pe foaia oficială.
Primul meci datează din 12 noiembrie 2005, fiind câștigat de Oradea cu 90-53, la Arena Antonio Alexe.
Scorul general, potrivit totalbaschet.ro, este de 18-13 în favoarea lui Gaz Metan.
La Mediaș, scorul confruntărilor directe este de 13-2 pentru gazde.
CSM a câștigat zece din ultimele 13 dueluri directe.
În Cupa României, scorul este de 3-1 pentru Oradea. Ambele au bifat câte o calificare în detrimentul celeilalte.
În playoff, scorul este de 4-2 pentru Gaz Metan. Mediaș a câștigat o serie de playoff în primul tur din 2011. Oradea a câștigat finala mică din 2013.
În sezonul regulat este 13-8 pentru Gaz Metan.
De la venirea lui Cristian Achim la cârma CSM-ului, scorul este de 11-9 pentru Oradea.

References: CSM 

CSM 
 CSM 
 CSM 
 CSM 

CSM 
 CSM 

CSM 

CSM